open-index/open-wikipedia-markdown huggingface dataset:
Ladislav Suňog

náhľad|Rodový erb
**Gróf Ladislav Suňog z Jasenice a Budatína** (* ? – † 2. november 1727, Trnava) bol členom magnátskeho rodu  Suňogovcov z Budatína.

Jeho otcom bol Gašpar III. Suňog, v roku 1712 povýšený spolu s Ladislavom na grófa. Jeho matkou bola Gašparova prvá manželka Zuzana Ujfalušiová z Diviackej Novej Vsi.

Ladislav bol dvakrát ženatý – prvý raz sa oženil v roku 1708 s grófkou Júliou Esterháziovou z Galanty, druhýkrát s Evou Teréziou Šimoničovou-Horvátovou. Z prvého manželstva mal dcéru Evu (* 1700, Kysucké Nové Mesto), s Teréziou Máriu Františku (* 1715, Kysucké Nové Mesto) a syna Ladislava Jozefa (* 1719, Kysucké Nové Mesto), ktorý však pravdepodobne zomrel ako dieťa, keďže Ladislav nezanechal mužského potomka.

Ladislav Suňog zomrel vo svojom dome v Trnave (býval v dome na dnešnej Štefánikovej ulici, kde sa dnes nachádza archív) a jeho majetok zdedil Anton Suňog zo sliezskej vetvy rodu. Ladislavova vdova Terézia a dcéra Eva niekoľko rokov viedli s Antonom Suňogom spor o dedičstvo po Ladislavovi. Skončil sa v roku 1732, keď Kráľovská komora prikázala Antonovi Suňogovi vyplatiť im 60 000 zlatých ako náhradu za budatínske majetky. Jeho smrťou po meči vymrela budatínska vetva rodu Suňog, jej majetky prevzala sliezska vetva rodu, ktorá však koncom 18.storočia takisto vymrela.

## Referencie

Kategória:Slovenskí šľachtici
Kategória:Uhorskí šľachtici
Kategória:Suňogovci

Kategória:Úmrtia 2. novembra
Kategória:Úmrtia v 1727
Kategória:Narodenia v 17. storočí
Ázijská kvalifikácia na Majstrovstvá sveta vo volejbale mužov 2006

**Ázijská kvalifikácia na Majstrovstvá sveta vo volejbale mužov 2006** bola ázijská kontinentálna kvalifikácia vo volejbale mužov na MS 2006, ktorú organizuje Ázijská volejbalová konfederácia (AVC). Konala sa od 20. mája3. júla 2005 a zúčastnilo sa jej 19 družstiev. Tie súťažili o 5 postupových miest na záverečný turnaj MS, ktoré sa uskutočnili v Japonsku. Nováčikmi ázijskej kvalifikácie na MS bolo až 8 družstiev: , , , , , ,  a . 

Kvalifikácia pozostávala z 2 kvalifikačných kôl a play-off. Prvé 2 družstvá zo skupín 1. kola postúpili do druhého kola. Víťazi skupín 2. kola a 2 najlepšie družstvá z play-off sa kvalifikovali na MS. Priamu účasť na MS si ako ich organizátor zabezpečilo .

## Výsledky
### 1. kolo

#### Skupina A
 Dubaj 

#### Skupina B
 Ratchaburi 

#### Skupina C
 Cebu 

### 2. kolo

#### Skupina D
 Alma-Ata 

#### Skupina E
 Čennaj 

#### Skupina F
 Teherán 

### Play-off
 Čennaj 

## Externé odkazy
* Oficiálna stránka Ázijskej volejbalovej konfederácie 

## Zdroje
* Kvalifikácia na oficiálnej stránke Medzinárodnej volejbalovej federácie 
* Kvalifikácia na stránke todor66.com 

Kategória:Volejbal v 2005
Kategória:Majstrovstvá sveta vo volejbale mužov 2006
Ázijská kvalifikácia na Majstrovstvá sveta vo volejbale mužov 2010

**Ázijská kvalifikácia na Majstrovstvá sveta vo volejbale mužov 2010** bola ázijská kontinentálna kvalifikácia vo volejbale mužov na MS 2010, ktorú organizuje Ázijská volejbalová konfederácia (AVC). Konala sa od 28. januára30. augusta 2009 a zúčastnilo sa jej 21 družstiev. Tie súťažili o 4 postupové miesta na záverečný turnaj MS, ktoré sa uskutočnili v Taliansku. Nováčikmi ázijskej kvalifikácie na MS boli družstvá: , ,  a . Pred samotnou kvalifikáciou sa z nej odhlásili  a .

Kvalifikácia pozostávala z 3 kvalifikačných kôl. 6 družstiev z 1. kola postúpilo do druhého kola. Z 3 skupín 2. kola postúpili 4 družstvá do tretieho kola. To bolo tvorené 2 skupinami, v ktorých prvé 2 družstvá sa kvalifikovali na MS. 

## Výsledky
### 1. kolo

#### Skupina A (Oceánska zóna)
 Porirua 

#### Skupina B (Centrálnoázijská zóna)
 Islamabad 

#### Skupina C (Západoázijská zóna)
 Maskat 

### 2. kolo

#### Skupina D
 Irán 

#### Skupina E
 Nakhon Pathom 

#### Skupina F
 Tchaj-pej 

### 3. kolo

#### Skupina G
 Čcheng-tu 

#### Skupina H
 Komaki 

## Referencie

## Externé odkazy
* Oficiálna stránka Ázijskej volejbalovej konfederácie 

## Zdroje
* Kvalifikácia na oficiálnej stránke Medzinárodnej volejbalovej federácie 
* Kvalifikácia na stránke todor66.com 

Kategória:Volejbal v 2009
Kategória:Majstrovstvá sveta vo volejbale mužov 2010
Šura-Kopijivska

**Šura-Kopijivska** () je dedina (*село*) na Ukrajine v Tuľčynskom rajóne Vinnyckej oblasti. Žije tu 1233 obyvateľov.

## Externé odkazy
* Najvyššia Rada Ukrajiny 

Kategória:Dediny v Tuľčynskom rajóne
Sojuz T-2

**Sojuz T-2** () bol sovietsky pilotovaný kozmický let v rámci programu Sojuz. Predchádzajúce lety lodí nového typu Sojuz T boli nepilotované. So Sojuzom T-2 vyštartovali 5. júna 1980 z kozmodrómu Bajkonur ku kozmickej stanici Saľut 6 kozmonauti Jurij Malyšev a Vladimir Aksionov. Podľa katalógu COSPAR dostal Sojuz T-2 označenie 1980-45A. Išlo o 72. registrovaný let kozmickej lode s ľuďmi na palube zo Zeme. Jej volacím znakom bol „Jupiter“.

## Posádka
*  Jurij Malyšev (1), veliteľ
*  Vladimir Aksionov (2), palubný inžinier

### Záložná posádka
*  Leonid Kizim, veliteľ
*  Oleg Makarov, palubný inžinier

## Priebeh letu
### Štart
Kozmická loď vyštartovala 5. júna 1980 o 14:19:30 svetového času z kozmodrómu Bajkonur pomocou nosnej rakety Sojuz-U. Štart sa vydaril, loď sa dostala na obežnú dráhu vo výške 191269 km, bez problémov fungoval aj zapnutý systém automatického približovania. Pretože sa však zdalo posádke približovanie lode k stanici pomalé, poslednú fázu manévru prevzal Aksionov a úspešne loď 6. júna 1980 o 15:58 UTC pripojil.

### Práca na stanici
Počas pomerne krátkeho pobytu obaja kozmonauti pomáhali štvrtej stálej posádke Leonid Popov – Valerij Riumin s množstvom práce, experimentov aj televíznym prenosom. Avšak hlavným poslaním obidvoch bolo vyskúšať nový druh lode.

### Odlet domov
Obaja kozmonauti nastúpili 9. júna 1980 do svojej kozmickej lode, po niekoľkých hodinách sa od stanice odpojili a zahájili zostupný manéver. Orbitálna časť lode sa nad Kamčatkou oddelila od zvyšku lode s vrátane 130 kg odpadu a zanikla v atmosfére až za 92 dní. Oddelila sa aj kabína s kozmonautmi a pomocou padákového systému aj motorov pristála toho istého dňa, teda 9. júna 1980 o 12:38:30 UTC, asi 200 km od Džezkazganu na území Kazachstanu.

Stanica Saľut 6 zostala na obežnej dráhe Zeme aj so svojou stálou posádkou.

## Konštrukcia Sojuzu
Oproti predchádzajúcemu typu Sojuzu bol nový síce vonkajšími rozmermi i tvarom rovnaký, ale vnútro bolo zmenené. Vďaka vývoju mikroelektroniky boli nainštalované nové typy počítačov i obrazoviek, zmodernizované boli aj ich programy (orientácia, stabilizácia, manévrovacie schopnosti). Bol dodaný nový typ ľahších nádrží pre pohonné hmoty. Zníženie hmotnosti potom umožnilo namontovať tretie kreslo pre kozmonauta. Boli nainštalované aj slnečné batérie. Hmotnosť lode bola 6 850 kg. Dĺžka lode bola 6,98 m, priemer 2,72 m. Pozostávala z troch častí: SA – návratový modul, BO – obytná sekcia a PAO – prístrojová sekcia.

## Iné projekty

## Externé odkazy
* Informácie o lete Sojuzu T-2

Kategória:Kozmické lode Sojuz
Kategória:Kozmické lety s ľudskou posádkou
Kategória:Kozmonautika v 1980
Zdeňka Vávrová

**Zdeňka Vávrová** (* 1945) je česká astronómka. Venuje sa pozorovaniu malých planét v Slnečnej sústave.

V rokoch 1975 - 1995 pracovala v observatóriu v Kleti pri Českom Krumlove ako asistentka Antonína Mrkosa. V rokoch 1978 - 1991 objavila 115 asteroidov. 

Je po nej pomenovaný asteroid 3364 Zdenka.

## Referencie

## Externé odkazy
* Zdeňka Vávrová

## Zdroj

Kategória:Narodenia v 1945
Kategória:Českí astronómovia
Kategória:Objavitelia asteroidov
Kategória:Objavitelia komét
Železničná stanica Leopoldov

**Železničná stanica Leopoldov** je železničná stanica tvoriaca významný železničný uzol na západnom Slovensku.

## História
Stanica vznikla na trati Trnava - Nové Mesto nad Váhom, na ktorej bola prevádzka otvorená 2. júna 1876. V tom čase však bol Leopoldov len stanicou na šírej trati. Odbočnou sa stala až 20. júla 1885, keď sem bola predĺžená trať zo Serede. Poslednou traťou zaústenou do stanice sa stala trať z Lužianok, ktorá bola sprevádzkovaná 31. marca 1898.

## Trate a doprava
*Železničná trať Bratislava – Žilina
*Železničná trať Galanta – Leopoldov
*Železničná trať Leopoldov – Kozárovce

## Galéria

Súbor:Leopoldov_stanica_2021.jpg|Nákladný vlak v stanici v roku 2021
Súbor:Leopoldov railway station, Slovakia, inside building.jpg|Interiér stanice
Súbor:Leopoldov railway station.jpg|3. koľaj
Súbor:Lokomotiva 757 okuliarnik v Leopoldove.jpg|Osobný vlak v stanici v roku 2022


## Referencie

## Iné projekty

## Externé odkazy
* http://www.vlaky.net/servis/objekt.asp?id=255

Kategória:Leopoldov
Leopoldov
Kategória:Doprava v okrese Hlohovec
Kategória:Stavby v okrese Hlohovec
Ázijská kvalifikácia na Majstrovstvá sveta vo volejbale mužov 1986

**Ázijská kvalifikácia na Majstrovstvá sveta vo volejbale mužov 1986** bola ázijská kontinentálna kvalifikácia vo volejbale mužov na MS 1986, ktorú organizuje Ázijská volejbalová konfederácia (AVC). Konala sa od 5.7. októbra 1985 formou jediného turnaja v austrálskom Sydney a zúčastnili sa jej 4 družstvá. Tie súťažili o jediné postupové miesto na záverečný turnaj MS, ktoré sa uskutočnili vo Francúzsku. Nováčikmi ázijskej kvalifikácie na MS boli všetky 4 zúčastnené družstvá. 

Už predtým si účasť na MS na základe umiestnenia z predchádzajúcich MS zabezpečili  a . 

## Výsledky
 Sydney 


Pozn: Austrália, Bahrajn a Nový Zéland sa kvalifikovali na MS B kategórie 1986 v Grécku.

## Externé odkazy
* Oficiálna stránka Ázijskej volejbalovej konfederácie 

## Zdroj
* Kvalifikácia na stránke todor66.com 

Kategória:Volejbal v 1985
Kategória:Majstrovstvá sveta vo volejbale mužov
Patmos

**Patmos** (, ) je malý grécky ostrov v Egejskom mori. Je jedným z najsevernejších Dodekanézskych ostrovov. Má 3 044 obyvateľov a rozkladá sa na ploche 34.05 km2. Historické centrum (Chorá) s monastierom sv. Jána a jaskyne Apokalypsy sú od roku 1999 zapísané na zozname lokalít Svetového dedičstva UNESCO. Zomrel tu apoštol Ján približne okolo roku 85 po Kr.
náhľad|vľavo|Jaskyňa Apokalypsy zapísaná na zozname UNESCO

## Referencie

## Iné projekty

## Externé odkazy
* Oficiálna stránka 

Kategória:Ostrovy Grécka
Kategória:Lokality Svetového dedičstva v Grécku
Kategória:Pútnické miesta
Menemachos

**Menemachos** () môže byť:
* grécky lekár v druhom storočí, pozri Menemachos (lekár)
* v gréckej mytológii syn egyptského kráľa Aigypta, pozri Menemachos (syn Aigypta)
Nélo

**Nélo** alebo **Néló** () je v gréckej mytológii dcéra líbyjského kráľa Danaa a jeho manželky z Aithiopie.
 
Nélo bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Nélo za manžela vybrali Menemacha, syna Aigypta a jeho fenickej manželky. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, všetky dcéry príkaz otca splnili a bohovia ich za tento hrozný skutok po smrti odsúdili na večný trest nosiť v podsvetí do deravého džbána vodu.
 
## Referencie a bibliografia

Kategória:Postavy gréckej mytológie
Menemachos (syn Aigypta)

**Menemachos** (*Menemachos*) je v gréckej mytológii syn egyptského kráľa Aigypta a jeho fenickej manželky.
 
Menemachos bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s týmto rozhodnutím nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Menemachovi potom za manželku vybrali Nélo, dcéru Danaa a jeho manželky z Aithiopie. Danaos, ktorý sa s tým ešte stále nevedel zmieriť, svojim dcéram následne prikázal, aby manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.

## Referencie a bibliografia

Kategória:Postavy gréckej mytológie
Ferrari FF

right|thumb|Ferrari FF zozadu
**Ferrari FF** (FF znamená "Ferrari Four", teda štyri sedadlá a pohon štyroch kolies) je grand tourer, ktorý od roku 2011 vyrába talianska automobilka Ferrari. Automobilka ho predviedla dňa 1. marca 2011 na Ženevskom autosalóne. Je to prvý model Ferrari, ktorý má pohon všetkých štyroch kolies. Typ karosérie je označovaný ako Shooting Brake, čo je vlastne 2-dverové kombi. Model FF nahradil model 612 Scaglietti. Ferrari FF dosahuje maximálnu rýchlosť 335 km/h a zrýchlenie z 0 na 100 km/h zvládne za 3,7 sekundy. Automobilka Ferrari tvrdí, že model FF je najrýchlejším štvorsedadlovým automobilom na svete.

## Špecifikácie
### Motor
Ferrari FF disponuje 6,3-litrovým atmosférickým vidlicovým dvanásťvalcovým motorom, ktorého výkon je 485 kW/660 koní pri 8000 ot/min a krútiaci moment 660 Nm pri 6000 ot/min.

### Prevodovka
Ferrari FF je vybavený 7-rýchlostnou dvojspojkovou poloautomoatickou prevodovkou, s možnosťou radenia pádlami pod volantom podobne ako v modeloch California, 458 Italia a F12 Berlinetta.

### Systém pohonu všetkých kolies
Nový pohon všetkých štyroch kolies, ktorý vyvinula a patentovala automobilka Ferrari, nesie názov 4RM. Je približne o polovicu ľahší ako konvenčný systém a inteligentne rozdeľuje výkon každému kolesu. Obidve predné kolesá sú s prevodovkou spojené prostredníctvom nezávislých spojok typu haldex, bez použitia diferenciálu.

## Referencie

## Iné projekty

## Externé odkazy
* Oficiálna webstránka Ferrari FF 

## Zdroj

Kategória:Automobily Ferrari
Kategória:Grand tourery
Kategória:Automobily s pohonom 4 × 4
Tiochinox

**Tiochinox** je chemická zlúčenina zo skupiny ditiokarbamátov a derivátov chinoxylínu, ktorá bola zavedená firmou Bayer v roku 1957. Používa sa ako akaricíd, okrem toho má mierne fungicídne účinky.

Účinná látka tiochinox nie je na zozname účinných látok v pesticídoch v EÚ. Tiochinox už nie je povolené používať v Nemecku, Rakúsku ani Švajčiarsku.

## Referencie

## Zdroj
* 

Kategória:Estery karboxylových kyselín
Kategória:Fungicídy
Železničná zastávka Leopoldov zastávka

**Železničná zastávka Leopoldov zastávka** sa nachádza na trati 141 Leopoldov – Kozárovce. Je umiestnená na severovýchodnom okraji Leopoldova, neďaleko od Väznice Leopoldov, do ktorej od Leopoldova spred zastávky odbočuje vlečková koľaj. Zastávku tvorí prostý betónový perón a tabuľa s názvom zastávky. Na zastávke zastavujú len osobné vlaky, všetky na znamenie.

Kategória:Leopoldov
Leopoldov zastávka
Lev II. (pápež)

Svätý **Lev II.** (* ? - † 3. júl 683, Rím, Taliansko) bol 80. pápež a svätec. Pápežský úrad zastával od 17. augusta 682 do svojej smrti.

Jeho voľba za pápeža bola potvrdená byzantským cisárom Konštantínom IV. až potom, čo Lev II. odsúhlasil závery Tretieho carihradského koncilu. Akceptoval odsúdenie svojho predchodcu Honoria I. (625 - 638), pretože mu kládol za vinu, že sa previnil proti čistote viery. Voľbou Leva II. a spomínanými rozhodnutiami bol znovu nastolený zmier medzi kresťanským Východom a Západom. Za svojho krátkeho pontifikátu dal podnet k oprave baziliky sv. Sabiny postavenej v roku 422 na rímskom Aventine.

## Uctievanie
Rímske martyrológium uvádza liturgickú spomienku na tohto pápeža na 3. júl.

## Referencie

## Literatúra
* Adriaan Breukelaar: Leo II. In: *Biographisch-Bibliographisches Kirchenlexikon (BBKL)*. Band 4, Bautz, Herzberg 1992, ISBN 3-88309-038-7

## Pozri aj

* Zoznam svätcov Katolíckej cirkvi

## Iné projekty

## Externé odkazy
* Životopis na Enciclopedia Treccani

## Zdroj
*

Kategória:Narodenia v 7. storočí
Kategória:Úmrtia 3. júla
Kategória:Úmrtia v 683
Kategória:Talianski pápeži
Kategória:Talianski katolícki svätci
Kategória:Pochovaní v bazilike svätého Petra
Kategória:Katolícki svätci majúci sviatok 3. júla
Kráľ Artuš

**Kráľ Artuš** môže byť:
* legendárna postava britskej mytológie, pozri Artuš
* film z roku 2004, pozri Kráľ Artuš (film)
Honorius I.

**Honorius I.** (* 585, Kampánia, Taliansko - † 12. október 638, Rím) bol 70. pápež. Pápežský úrad zastával od 27. októbra 625 do svojej smrti.

Tretí carihradský koncil (7. november 680 - 28. február 681) ho odsúdil ako kacíra. Jeho kacírstvo je argumentom odporcov dogmy o pápežskej neomylnosti. Podľa nich ide o dôkaz, že učenie o pápežskej neomylnosti je novotou, ktorú prvotná cirkev nezastávala a ktorou Západ ku svojej škode poškodil vierouku. Pápež Lev II. potvrdil závery koncilu, keď odsúdil Honoria ako niekoho, kto "*profane proditione immaculatam fidem subvertere conatus est"* .

## Referencie

## Literatúra
* Karl Joseph von Hefele: *Causa Honorii.* Neapel 1870
* Michael Tilly: Honorius I.. In: *Biographisch-Bibliographisches Kirchenlexikon (BBKL)*. Band 2, Bautz, Hamm 1990, ISBN 3-88309-032-8
* John Chapman: Pope Honorius I . In: *Catholic Encyclopedia*, Robert Appleton Company, New York 1913 

## Iné projekty

## Externé odkazy
* Životopis na Enciclopedia Treccani

## Zdroj

Kategória:Talianski pápeži
Kategória:Narodenia v 6. storočí
Kategória:Úmrtia 12. októbra
Kategória:Úmrtia v 638
Kategória:Pochovaní v bazilike svätého Petra
Ázijská kvalifikácia na Majstrovstvá sveta vo volejbale mužov 1978

**Ázijská kvalifikácia na Majstrovstvá sveta vo volejbale mužov 1978** bola ázijská kontinentálna kvalifikácia vo volejbale mužov na MS 1978, ktorú organizuje Ázijská volejbalová konfederácia (AVC). Konala sa od 16.21. novembra 1976 formou jediného turnaja v Hongkongu a zúčastnili sa jej 4 družstvá. Tie súťažili o dve postupové miesto na záverečný turnaj MS, ktoré sa uskutočnili v Taliansku. Turnaj zároveň slúžil ako ázijská kvalifikácia na Svetový pohár 1977, na ktorý sa rovnako kvalifikovali 2 najlepšie družstvá. 

Už predtým si účasť na MS na základe umiestnenia z predchádzajúcich MS zabezpečilo . 

## Výsledky
 Hongkong 


## Externé odkazy
* Oficiálna stránka Ázijskej volejbalovej konfederácie 

## Zdroj
* Kvalifikácia na stránke todor66.com 

Kategória:Volejbal v 1976
Kategória:Majstrovstvá sveta vo volejbale mužov
Elitefilm

**Elitefilm** bola požičovňa filmov pôsobiaca na území Slovenska v rokoch 1927 - 1940. Spočiatku išlo o zastúpenie nemeckej spoločnosti *[[UFA]]*. 

## Dejiny
Od roku 1932 sa stal majiteľom Elitefilmu Josef Čeřovský. V roku 1939 mala požičovňa mesačný obrat 450 celovečerných filmov, navyše na základe ríšsko-nemeckej dodávky zásobovala pätnástimi filmovými programami nemecké posádky od Bratislavy po Žilinu. Elitefilm predstavoval v roku 1939 kapitál 3 milióny korún.

K pozitívnym impulzom Čeřovského aktivity patrí podľa svedectva Tibora Špánika aj finančná podpora časopisu *Slovenský filmový kuriér*, ktorý vychádzal v období 1940-1944. Jeho zakladateľom bol Rudolf Lieskovský. 

Najdôležitejší prínos majiteľa Elitefilmu do dejín slovenskej kinematografie súvisí s jeho ambíciou rozšíriť pole pôsobnosti aj na filmovú výrobu. V roku 1938 vyšlo celoštátne nariadenie o tom, že aj zahraničné žurnály musia obsahovať aspoň 20% materiálu z Česko-Slovenska. Žurnál firmy UFA a ani ostatných sa nemohol premietať bez šotov z tuzemska. Už chýbal iba krok k tomu, aby namiesto slovenskej mutácie zahraničného žurnálu začal majiteľ požičovne sprostredkúvajúcej na slovenskom filmovom trhu produkciu veľkej nemeckej firmy vydávať samostatný týždenník na báze „UFA-žurnálu“. Čeřovský určite bral do úvahy aj fakt rastúcej národnej hrdosti na Slovensku a očakával, že o jeho týždenník bude medzi kinomajiteľmi dostatočný záujem. Z týchto zdrojov sa zrodilo vydávanie týždenníka so slovenským komentárom a vždy aj s niekoľkými šotmi z Česko-Slovenska. Podľa svedectva Júliusa Kovačeviča výrobu „Elite-žurnálu“ spolufinancovala UFA, finančný vklad Čeřovského teda nebol osamotený. Kovačevič spolupracoval so žurnálom v začiatkoch jeho výroby. Nedá sa jednoznačne rozhodnúť či, ako sám tvrdí, pre „Elite-žurnál“ aj nakrúcal, aj strihal, aj nahovoril komentár.

Prvé číslo „Elite-žurnálu“ uviedli do kín vo februári 1938. Premietli ho aj na schôdzi Zväzu majiteľov biografov na Slovensku v dňoch 28. februára - 1. marca 1938 v Bratislave. „Elite-žurnál“ (Prvý slovenský hovorený zvukový týždenník) vychádzal od februára 1938 do júna 1939. Potom sa zmenil na „Slovenský zvukový týždenník UFA“, ktorý vychádzal až do roku 1940.

## Zdroj
Václav Macek, Jelena Paštéková: *Dejiny slovenskej kinematografie*, Osveta, 1997, ISBN 9788021704008

Kategória:Kinematografia
Ázijská kvalifikácia na Majstrovstvá sveta vo volejbale žien 1986

**Ázijská kvalifikácia na Majstrovstvá sveta vo volejbale žien 1986** bola ázijská kontinentálna kvalifikácia vo volejbale žien na MS 1986, ktorú organizuje Ázijská volejbalová konfederácia (AVC). Konala sa od 6.8. novembra 1985 formou jediného turnaja v austrálskom Sydney a zúčastnili sa jej 4 družstvá. Tie súťažili o jediné postupové miesto na záverečný turnaj MS, ktoré sa uskutočnili vo Česko-Slovensku. Nováčikmi ázijskej kvalifikácie na MS boli 2 družstvá:  a . 

Už predtým si účasť na MS na základe umiestnenia z predchádzajúcich MS zabezpečili ,  a . 

## Výsledky
 Sydney 


Pozn: Taiwan, Austrália a Nový Zéland sa kvalifikovali na MS B kategórie 1986 v Taliansku.

## Externé odkazy
* Oficiálnej stránka Ázijskej volejbalovej konfederácie 

## Zdroj
* Kvalifikácia na stránke todor66.com 

Kategória:Volejbal v 1985
Kategória:Majstrovstvá sveta vo volejbale žien
Master of Puppets (skladba)

„**Master of Puppets**“ je skladba americkej thrash metalovej skupiny Metallica, ktorá bola vydaná ako jediný singel z albumu *[[Master of Puppets]]*. Autormi skladby sú James Hetfield, Lars Ulrich, Cliff Burton a Kirk Hammett. Kvôli tomu, že patrí medzi najpopulárnejšie skladby skupiny Metallica a aj preto, že bola najčastejšie hranou skladbou na koncertoch, môže byť považované za signature song skupiny Metallica. Skladba sa objavila aj vo videohre *[[Guitar Hero: Metallica]]*. Televízna stanica VH1 označila skladbu za tretiu najlepšiu heavy metalovú skladbu vôbec.

## Koncertné vystúpenia
Skladba „Master of Puppets“ je najhranejšou skladbou skupiny Metallica, pričom prvýkrát bola hraná dňa 1. januára 1986 v San Franciscu a do 8. decembra 2013 bola hraná 1439-krát.

## Zoznam skladieb

## V populárnej kultúre
* Skupina Green Day vytvorila coververziu časti skladby.
* Skupina Therapy? zahrala túto skladbu ako otváraciu skladbu svojho koncertu.
* Fínska skupina Apocalyptica vydala coververziu skladby, ktorú nahrali s použitím violončiel.
* Kanadská punk rocková skupina Sum 41 zahrala coververziu tejto skladby v roku 2003.
* Progresívna metalová skupina Dream Theater zahrala coververziu tejto skladby ako poctu skupine Metallica.
* Austrálska drum and bassová skupina Pendulum vytvorila coververziu vo svojich koncertoch v rokoch 2008 až 2009 v Brixton Academy a použila ju aj v koncertnom albume **.
* Francúzska skupina Justice vytvorila remix tejto skladby, ktorý často hráva na svojich koncertoch.

## Referencie

## Zdroj

Kategória:Single z 1986
Kategória:Piesne skupiny Metallica
Kategória:Thrashmetalové piesne
Kategória:Piesne o drogách
Kategória:Single Elektra Records
Ázijská kvalifikácia na Majstrovstvá sveta vo volejbale žien 1994

**Ázijská kvalifikácia na Majstrovstvá sveta vo volejbale žien 1994** bola ázijská kontinentálna kvalifikácia vo volejbale žien na MS 1994, ktorú organizuje Ázijská volejbalová konfederácia (AVC). Konala sa od 28.30. októbra 1993 formou dvoch turnajov a zúčastnilo sa jej 5 družstiev. Tie súťažili o 2 postupové miesta na záverečný turnaj MS, ktoré sa uskutočnili v Číne. Nováčikmi ázijskej kvalifikácie na MS boli 2 družstvá:  a . 

Priamu účasť na MS si ako ich organizátor zabezpečila Čína.

## Výsledky
### Skupina A
 ? 


### Skupina B
 Tchaj-pej 


## Externé odkazy
* Oficiálnej stránka Ázijskej volejbalovej konfederácie 

## Zdroj
* Kvalifikácia na stránke todor66.com 

Kategória:Volejbal v 1993
Kategória:Majstrovstvá sveta vo volejbale žien 1994
Hannopiľ (Tuľčynský rajón)

**Hannopiľ** () je dedina (*село*) na Ukrajine v Tuľčynskom rajóne Vinnyckej oblasti. Žije tu 1420 obyvateľov.

## Externé odkazy
* Najvyššia Rada Ukrajiny 

Kategória:Dediny v Tuľčynskom rajóne
Frasier Crane

**Frasier Winslow Crane, [[Doktor všeobecného lekárstva|M.D.]], [[Doktor (PhD.)|Ph.D.]], [[Doctor of Education|Ed.D.]], [[Americká psychiatrická asociácia|A.P.A.]]** je fiktívny americký psychiater, postava amerických televíznych sitkomov *[[Na zdravie (seriál)|Na zdravie]]* a *[[Frasier]]*, ktorú stvárnil americký herec Kelsey Grammer. Grammer za stvárnenie Frasiera vyhral päť cien Emmy, pričom ako prvý televízny herec získal viacero nominácií na cenu Emmy za stvárnenie tej istej postavy v troch rôznych seriáloch (2x za účinkovanie v *[[Na zdravie (seriál)|Na zdravie]]*, raz ako hosť v sitkome *[[Wings]]* (1992) a deväťkrát za účinkovanie v sitkome *[[Frasier]]*).

## Na zdravie

Postava sa prvý raz predstavila v epizóde seriálu *[[Na zdravie (seriál)|Na zdravie]]* v roku 1984, vystupoval tu ako objekt citov *[[Diane Chambersová|Diane Chambersovej]]*, čím tak zamotal vzťah medzi Diane a Samom Malonom. Pôvodne sa Frasierovo vystúpenie malo obmedziť len na niekoľko epizód, vďaka Grammerovým hereckým výkonom, ktorého chválili producenti, sa z Frasiera stala postupne jedna z hlavných postáv a stály zákazník baru *Cheers*. Neskôr sa v sitkome *Na zdravie* oženil s psychiatričkou Lilith Sterninovou (Bebe Neuwirthová) a zanedlho sa im narodí syn Frederick Crane. Sitkom *Na zdravie* sa odohrával v Bostone, kde Frasier aj s rodinou býval. Po skončení seriálu *Na zdravie* sa postava Frasiera stala hlavným protagonistom spin-off seriálu *Frasier*, vďaka čomu sa postava Frasiera Crana objavovala na obrazovkách dokopy 20 rokov.

## Frasier

V spin-offe sa Frasier po rozvode s Lilith presťahuje do svojho rodiska, ktorým je americký Seattle, pričom Frederick je zverený do opatery jeho exmanželke. Tu sa zvíta so svojou rodinou (bola vytvorená pre sitkom *Frasier*, v seriály *Na zdravie* Frasier vravel, že je jedináčik a obaja rodičia mu zomreli): s otcom Martinom (policajt na dôchodku), s ktorým sa odcudzil, a so svojím puntičkárskym a upätým mladším bratom Nilesom, pod ktorého vplyvom sa z Frasiera stáva snob. Sitkom Frasier bol vysielaný v rokoch 1993 – 2004.

## Referencie

## Externé odkazy
* 

## Zdroj

Kategória:Televízne postavy
Kategória:Frasier
Kategória:Fiktívne postavy
Železničná stanica Liesek

**Liesek** je zrušená železničná stanica na zrušenom úseku trate 181 z Trstenej do Suchej Hory. Nachádzala sa medzi stanicami Trstená a Suchá Hora v kilometri 61,230 (od Kraľovian), v nadmorskej výške .

## História
Prevádzka bola otvorená 21. decembra 1899. V období druhej republiky, po zábere Suchej Hory Poľskom, bola pohraničnou prechodovou stanicou. Osobná doprava bola zastavená 23. mája 1971, pravidelná nákladná doprava 15. októbra 1971. Trať bola oficiálne zrušená 1. januára 1975.

## Súčasnosť
Výpravná budova je v súčasnosti upravená na privátne účely, sídli tu meteorologická stanica SHMÚ. Stanica má jedného stáleho zamestnanca. Budova je rovnakého typu ako výpravná budova v Trstenej.

## Referencie

## Zdroj
* 

Liesek
Kategória:Liesek
Kategória:Doprava v okrese Tvrdošín
Sborník Muzeálnej slovenskej spoločnosti

**Sborník Muzeálnej slovenskej spoločnosti** (MSS) bol vedecký časopis Muzeálnej slovenskej spoločnosti. Mal odborno-vzdelávaciu a kultúrno osvetovú funkciu. MSS sa prostredníctvom neho snažila rozšíriť kultúrne povedomie a záujem o prírodu, národnú vedu a dejiny Slovenska širším vrstvám obyvateľstva. 

Zborník začal vychádzať v roku 1896 a jeho vydávanie pokračovalo až do roku 1951, kedy zanikol. V tomto čase bol Sborník MSS jediným vlastivedným vedecko-organizačným periodikom na Slovensku. Obsah jednotlivých čísel bol v súlade so zameraním MSS, ktorej činnosť bola zameraná najmä na národopis a archeológiu.

V redakcii a medzi autormi boli najvýznamnejšie osobnosti vtedajšej slovenskej vedy.

Vydávanie Zborníka MSS bolo opäť obnovené v roku 1997.

## Referencie

Kategória:Časopisy na Slovensku
Kategória:Archeologické časopisy
Kategória:Časopisy v Česko-Slovensku
Anna Favellová

**Anna Favellová** (; * 21. september 1983, Rím, Taliansko) je talianska televízna a filmová herečka. Je známa predovšetkým stvárnením úlohy Eleny Marsili v televíznom seriáli *Terra ribelle*.

## Výber z filmografie
* 2008 *Enrico Mattei - L'uomo che guardava al futuro* 
* 2009 *Don Matteo 7*
* 2010 *Terra Ribelle*
* 2012 *Terra Ribelle - Il Nuovo mondo*
* 2013 *Mr. America*

## Referencie

## Iné projekty

## Externé odkazy
* 
* 

Kategória:Talianske filmové herečky
Kategória:Talianske televízne herečky
Kategória:Osobnosti z Ríma
Ondrej Kondáš

Prof. PhDr. **Ondrej Kondáš**, DrSc. (* 27. september 1930, Nižná Kamenica - † 9. máj 2002) bol slovenský psychológ. 

## Životopis
V rokoch 1955 - 1966 pracoval ako klinický psychológ v psychiatrickej liečebni vo Veľkých Levároch. V rokoch 1966 - 1995 bol odborným asistentom, docentom a profesorom na Katedre psychológie Filozofickej fakulty Univerzity Komenského v Bratislave. Bol vedúcim Katedry psychológie FFUK v rokoch 1971 - 1985. Napísal niekoľko kníh pre psychológov a študentov (*Klinická psychológia*). Zaoberal sa najmä klinickou kognitívno-behaviorálnou psychoterapiou. Zaviedol pre tieto metódy termín discentná psychoterapia. Na Univerzite sv. Cyrila a Metoda v Trnave vyučoval od r. 1997 do r. 2002.

Bol členom domácich i zahraničných redakčných rád odborných časopisov (*Protialkoholický obzor*, *Child and Family Behavior Therapy*, *Journal of Behavior Therapy and Experimental Psychiatry*, *Behavioural Analysis and Modification*).

## Externé odkazy
* Profesor PhDr. Ondrej Kondáš DrSc. – nezabudnuteľný priekopník kognitívnej klinickej psychológie a psychoterapie
* Osobnosti.sk

Kategória:Slovenskí psychológovia
Kategória:Narodenia 27. septembra
Kategória:Narodenia v 1930
Kategória:Úmrtia 9. mája
Kategória:Úmrtia v 2002
Kategória:Osobnosti z Nižnej Kamenice
Máša a medveď

thumb|Animation Logo
**Máša a medveď** () je ruský animovaný seriál pre deti. Pojednáva o príhodách nezbedného dievčatka Maši a medveďa Mišu, bývalého cirkusového artistu.

Seriál je pripravovaný za pomoci 3D grafiky. Jeho producentmi sú Andrej Dobrunov, Oleg Kuzovkov a Dmitrij Lovejko. Po prvýkrát bol vysielaný 7. januára 2009 na ruskom kanáli Rossija 1. Vydavateľmi je zverejňovaný aj na portáli YouTube. V súčasnosti (2022) má seriál 103 epizód. Dĺžka väčšiny z nich sa pohybuje okolo 7 minút.

## Postavy

### Máša (Alina Kukuškinová)
Miluje lízanky, cukríky, pohyb, huncútstva, hranie sa s medveďovými trofejami, s loptou a otázky, veľa otázok. Postavu v slovenskom znení nahovorila Táňa Pauhofová.

### Medveď (Boris Kutnevič)
Bývalý populárny cirkusový medveď, ktorý v lese hľadá zaslúžený odpočinok. Táto postava nerozpráva. S Mašou komunikuje gestami.

### Vedľajšie postavy
Medvedica, králik, vlci, veverička, ježko, panda, tiger, tučniak, Dedo Mráz, a rôzne zvieratá z dvora (sliepky, kohút, koza).

## Vysielanie na Slovensku
Seriál vysiela Slovenská televízia (RTVS) ako večerníček na Jednotke a Dvojke. Seriál sa vysiela aj na kanáli MINIMAX.

## Časti
### 2009
* „Prvé stretnutie“
* „Do jari nebudiť“
* „Raz, dva, tri jedlička horí“
* „Prišla jar“
* „Na rybačke“

### 2010
* „Stopy“
* „S vlkmi žiť“
* „Zavolaj mi, zavolaj!“
* „Deň varenia“
* „V škole“
* „Ľadové revue“
* „Uzavreté územie“
* „Hra na schovávačku“

### 2011
* „Na lyžiach“
* „Buďte zdraví“
* „Kaša“
* „Vzdialení príbuzní“
* „Veľké pranie“
* „Skúška orchestra“
* „Fúzatý a pruhovaný“
* „Sama doma“
* „Štikútka“

### 2012
* „Sirôtka“
* „Dobrú chuť“
* „Hókus, pókus“
* „Renovácia“
* „Olejomaľba“
* „Ťah koňom“
* „Hit sezóny“

### 2013
* „Vitamín rastu“
* „Nová metla“
* „Keď sú všetci doma“
* „Sladký život“
* „Fotografia 9x12“
* „Ťažko je byť malým“
* „Dve na jedného“
* „Výprava na cestu“
* „Dnes je všetko naopak“
* „Rozprávka  na noc“
* „Krása, hotová katastrofa“

### 2014
* „Kúzelná čiapka“
* „Film“
* „Hrdinovia sa nerodia“
* „Raz za rok“
* „Sherlock Holmes“
* „Učiteľ tanca“
* „Víťazstvo“

## Externé odkazy
* Oficiálne stránky v ruštine 
* Oficiálne stránky v angličtine 

Kategória:Ruské kreslené seriály
Kategória:Detské filmy a seriály
Kategória:Televízne seriály z roku 2009
Politický systém Nového Zélandu

**[[Nový Zéland]]** je konštitučná monarchia s parlamentnou formou vlády. Nový Zéland je súčasťou personálnej únie Commonwealth Realm, hlava štátu je teda totožná s hlavou štátu Spojeného kráľovstva, ktorú zastupuje generálny guvernér Nového Zélandu. Nový Zéland spolu s Cookovymi ostrovmi, Niue, Tokelau a Rossovej kolónie tvorí Novozélandské kráľovstvo. Základ politického systému je založený na Westminsterskom systéme, hoci boli vykonané mnohé významné modifikácie. 

Novozélandský parlament je jednokomorový, má zvyčajne 120 členov, niekedy viac kvôli tzv. presahujúcim mandátom, volených na trojročné funkčné obdobie. Od parlamentných volieb z roku 1996 sa používa personalizovaný pomerný volebný systém (MMP), ktorý nahradil systém relatívnej väčšiny (FPTP). Každý volič disponuje pri voľbe dvoma hlasmi, ktorými oddelene hlasuje pre individuálneho kandidáta v rámci svojho jednomandátového volebného obvodu a stranícku kandidátku v jednom celoštátnom obvode. Nový Zéland bol prvým štátom, ktorý zaviedol volebné právo žien (1893). 

Ústredným a hlavným rozhodovacím telesom systému vládnutia je kabinet, ktorý zodpovedá tomu, čo sa v európskom kontinentálnom prostredí bežne označuje ako vláda.

Ústava Nového Zélandu je nepísaná. 

Nový Zéland je členom vojenského paktu ANZUS. Po potopení lode Rainbow Warrior Nový Zéland začal zavádzať legislatívu, ktorá vyústila do zákazu prítomnosti jadrových zbraní a jadrovej energetiky. 

## Referencie

## Zdroje a literatúra
* 
* ČERVENÁ Tatiana. *Analýza reformy politického systému Nového Zélandu v kontexte teórie demokracie A. Lijpharta*, Tribun EU. ISBN 978-80-7399-608-6
* ŽENÍŠEK Marek. *Commonwealth: politické systémy*, Vydavatelství a nakladatelství Aleš Čeněk. ISBN 978-80-7380-078-9

## Externé odkazy
* Volby na Novém Zélandu: náhled do volební teorie a praxe (čeština)
Ferrari F355

right|thumb|Ferrari F355 GTS (targa)
right|thumb|Ferrari F355 Spider (kabriolet)
right|thumb|Interiér Ferrari F355
**Ferrari F355** (Typ F129) je športový automobil, ktorý od mája 1994 do roku 1999 vyrábala talianska automobilka Ferrari. Je evolúciou modelu Ferrari 348 a nahradený bol modelom Ferrari 360. Je to automobil s motorom V8 pred zadnou nápravou a zadným náhonom, pričom sa vyrábal v karosárskych variantoch kupé, targa alebo kabriolet.

## Špecifikácie
Odhliadnuc od zväčšenia objemu z 3,4 na 3,5 litra, hlavnou zmenou medzi motorom V8 v modeli 348 a F355 je použitie 5-ventilovej hlavy valcov. Tento nový dizajn hlavy valcov umožnil lepšie nasávanie vzduchu do motora, čo malo za následok zvýšenie výkonu na 279 kW/380 koní. Kompresný pomer motora je 11:1 a riadenie motora zaobstarávala v roku 1995 riadiaca jednotka Bosch Motronic M2.7, ktorá bola neskôr v roku 1996 nahradená verziou M5.2.

Rám je oceľový monokok so zadným pomocným trubkovým rámom a s nezávislým predným a zadným odpružením s rozdielne dlhými priečnymi trojuholníkovými ramenami a s teleskopickými plynovými tlmičmi a vinutými pružinami. Pruženie je nastaviteľné v dvoch stupňoch: "Comfort" a "Sport". automobilka Ferrari vybavila všetky sériové F355 pneumatikami Pirelli, s rozmermi 225/40ZR 18 vpredu a 265/40 ZR 18 vzadu.

Aerodynamický dizajn modelu F355 sa testoval v aerodynamickom tuneli viac ako 1300 hodín. Pri uvedení boli k dispozícii dve verzie: kupé **Berlinetta** a targa **GTS**. Verzia **Spider** (kabriolet) bola uvedená v roku 1995. V roku 1997 bola na modeli F355 F1 uvedená elektrohydraulická manuálna prevodovka s radením pádlami pod volantom.

Celkovo sa vyrobilo 11 273 automobilov Ferrari F355.

## Výkony
* Maximálny výkon pri ot/min: 279 kW/380 koní pri 8250*
* Pomer koní/liter: 109&nbsp;koní/l
* Krútiaci moment pri ot/min: 363 Nm pri 6000
* 0–96 km/h: 4,6 s
* 0–100 km/h: 4,7 s
* 0–160 km/h: 10,8 s
* Štvrť míle: 12,9 s
* 0–1000 m: 23,7 s
* Maximálna rýchlosť: 295 km/h

## Referencie

## Iné projekty

## Externé odkazy
* Ferrari 355 Parts & Production Guides 
* Ferrari 355 Register
* Oficiálna webstránka Ferrari

## Zdroj

Kategória:Automobily Ferrari
Kategória:Športové automobily
Kategória:Automobily so zadným náhonom
Kategória:Targy
Kategória:Kupé
Kategória:Kabriolety
Provisorium (album)

***Dežo Ursiny / Provisorium*** je plný názov debutového štúdiového albumu slovenského artrockového skladateľa a speváka Deža Ursinyho z roku 1973. Zostava hudobníkov, ktorou je (okrem Deža Ursinyho a Jara Filipa) v skutočnosti česká kapela Flamengo, nahrala album pod názvom Provisorium.

## Zoznam skladieb
Autorom hudby je Dežo Ursiny, autorom textov Juraj Lihosit
;Strana A
# „Christmas Time“ / „Čas Vánoc“ / „Čas Vianoc“ – 19:40
;Strana B
# „Looking For The Place To Spend Next Summer“ / „Hledám místo, kde strávím příští léto“ / „Hľadám miesto, kde strávim budúce leto“ – 06:00
# „Apple Tree In Winter“ / „Jabloň v zimě“ / „Jabloň v zime“ – 04:50
# „I Have Found“ / „Pochopil jsem“ / „Pochopil som“ – 07:55 

## Výroba albumu
* Dežo Ursiny – gitary, spev, vokály, autor hudby
;Skupina Provisorium (Flamengo)
* Jaroslav Filip – klavír, organ, zvonky, tympany
* Vladimír Mišík – vokály
* Vladimír Kulhánek – basová gitara, vokály
* Jaroslav "Erno" Šedivý  – bicie nástroje
* Jan Kubík – tenor saxofón, flauta
;Hostia
* Jiří Kaniak – hoboj (A1)
;Produkcia
* František Řebíček, Petr Kocfelda – zvuková réžia
* Mojmír Balling – hudobná réžia
* Milan Svoboda, Tomáš Štern – technická spolupráca
* Hynek Žalčík – hudobná réžia, sprievodné texty na obale, producent
* Jaroslav Faigl – obal
* Josef Pernecký – dizajn, fotografie

## Ďalšie verzie albumu
*Supraphon (1 13 1380) 1975 (exportná verzia pre Artia)
*Supraphon  (1 13 1380) 1979 (exportná verzia pre Artia)
*Bonton Music 1995 (CD)
*OPUS (912840-2) 2012 (2CD, + Dežo Ursiny: Pevnina detstva)

## Referencie

Kategória:Albumy Deža Ursinyho
Kategória:Hudobné albumy z 1973
Kategória:Debutové albumy
Železničná stanica Nitrianske Pravno

**Železničná stanica Nitrianske Pravno** je železničná stanica v Nitrianskom Pravne v okrese Prievidza. Nachádza sa na južnom okraji obce v blízkosti priemyselnej zóny a je koncovou stanicou trate z Prievidze.

## Dejiny
Trať nadväzuje na železnicu zo Šurian do Prievidze a pri jej plánovaní sa uvažovalo s predĺžením do Kláštora pod Znievom a napojenie na turčiansku trať Vrútky – Zvolen. Objavili sa úvahy aj o prepojení s Rajeckou železnicou, no pre vysoké náklady a náročný terén sa od tohto variantu upustilo. Pre rozvoj automobilovej dopravy napokon oba drahé projekty stroskotali a železnica zostala ukončená v tejto priemyselnej obci.

## Trate a doprava
* Železničná trať Prievidza – Nitrianske Pravno

## Zdroj
* Železničná stanica Nitrianske Pravno　

Nitrianske Pravno
Kategória:Nitrianske Pravno
Nitrianske Pravno
Vysočanská (stanica pražského metra)

náhľad|Stredná loď stanice
**Vysočanská** (skratka **VS**) je stanica metra v Prahe na linke B, úseku IV. Nachádza sa v štvrti Vysočany pri križovatke ulíc Sokolovská, Freyova a Kolbenova a náměstí Organizace spojených národů, neďaleko sídla Dopravného podniku. S výstavbou stanice sa začalo začiatkom 90. rokov a do prevádzky bola uvedená 8. novembra 1998.

## Charakteristika stanice
Vysočanská je razená trojloďová stanica pražského typu so skrátenou dĺžkou strednej lode. Nástupište je 31 m hlboko. Má dva výstupy; prvý je východný, vedený po eskalátorovom tuneli s trojramennými eskalátormi do podpovrchového plytko založeného vestibulu s výstupom k autobusovým stanovištiam. Druhý je západný, vychádza z druhého konca strednej lode a po niekoľkých metroch sa lomí - pripojený eskalátorový tunel vedie kolmo k osi stanice a ústi v povrchovom vestibule pri Sokolovskej ulici a sídle DP, kde nadväzuje na električkovú dopravu. Tento druhý výstup bol otvorený dodatočne (28. júna 2000), vzhľadom na to, že na celú stavbu IV. B nebolo dostatok finančných prostriedkov.

Obklad stanice tvoria bledomodré, biele a modré dosky, podlahu na nástupišti a steny vo vestibuloch tvorí žula.

## Referencie

## Iné projekty

## Externé odkazy
* Profil stanice na stránkach Metroweb.cz

## Zdroj
* 

Kategória:Stanice pražského metra
Kategória:Architektúra z 1998
Waterford Crystal

náhľad|Waterfordský krištáľ
**Waterford Crystal** je írsky výrobca krištáľového skla, pomenovaný podľa mesta Waterford, v ktorom sídli. Vo svojej novej prevádzke (2010) taví ca 750 ton krištáľového skla ročne. Spoločnosť vyrába produkty aj v zahraničí, v Slovinsku, Česku a v Nemecku.

## Iné projekty

## Externé odkazy
*Oficiálna stránka 

Kategória:Podniky v Írsku
Kategória:Sklárske podniky
Zdeněk Chára

**Zdeněk Chára** (* 18. august 1951, Strakonice) je bývalý český zápasník a tréner od roku 1970 pôsobiaci na Slovensku, otec hokejistu Zdena Cháru.

Bol členom armádneho klubu *Dukla Hodonín*, ktorý sa 12. mája 1970 presťahoval do Trenčína. Na MS v Madride a na ME 1974 v Katowiciach obsadil 4. miesto. Zúčastňoval sa tiež majstrovstiev sveta v kategórii veteránov, kde vybojoval niekoľko medailí.

V roku 1997 mal pozitívny dopingový test na anabolický steroid metandienon a dostal zákaz činnosti na deväť mesiacov. Na OH 2004 bol trénerom slovenskej reprezentácie.

Ako 58-ročný sa stal inštruktorom výcviku trenčianskych policajných jednotiek rýchleho nasadenia (kukláčov). Neskôr vyšlo najavo, že jeho magisterský diplom o vzdelaní z Univerzity Komenského bol sfalšovaný. Tento diplom predložil už v roku 2001, keď pracoval pre rezort obrany. Niekoľko rokov tak neoprávnene poberal plat ako vysokoškolský zamestnanec, dopustil sa trestného činu pozmeňovania verejnej listiny a podvodu. 1. októbra 2012 začal pracovať ako vrátnik vo Vojenských skladoch v Nemšovej.

Napriek nepriaznivým prognózam sa systematicky venoval rozvoju hokejových zručností svojho syna.

## Referencie

Kategória:Českí zápasníci
Kategória:Slovenské osobnosti českého pôvodu
Kategória:Osobnosti zo Strakoníc
Auburn

**Auburn** môže byť:

* mesto v USA:
** v štáte Alabama, pozri Auburn (Alabama)
** v štáte Kalifornia, pozri Auburn (Kalifornia)
** v štáte Georgia, pozri Auburn (Georgia)
** v štáte Illinois, pozri Auburn (Illinois)
** v štáte Indiana, pozri Auburn (Indiana)
** v štáte Maine, pozri Auburn (Maine)
** v štáte Massachusetts, pozri Auburn (Massachusetts)
** v štáte New Hampshire, pozri Auburn (New Hampshire)
** v štáte New York, pozri Auburn (New York)
** v štáte Washington, pozri Auburn (Washington)
Wapello

**Wapello** (* 1787 - † 15. marec 1842) bol domorodý náčelník z kmeňa Meskwaki (u Európanov známejší pod názvom kmeň Fox, t.j. doslova kmeň Líška). V skutočnosti sa ale narodil v kmeni Sauk. Jeho meno znamená "*Ten kto je namaľovaný bielo*".

Náčelník Wapello sa narodil v roku 1787 v Prairrie du Chien, na severozápade na území dnešného štátu Wisconsin. Napriek tomu, že pochádzal z kmeňa Sauk, stal sa "mierovým náčelníkom" kmeňa Meskwaki. K spojenectvu medzi kmeňmi došlo niekedy počas Líščích vojen (Fox Wars), ktoré sa odohrali medzi rokmi 1701 až 1742. Kmene sa síce spojili, ale nezlúčili. V rámci spojenectva si zachovali vlastnú identitu a nezávislosť. U bielych však boli známi ako kmeň Sauk a Fox (Sauk and Fox). Wapello bol dobrý priateľ s prvými osadníkmi. Medzi jeho dobrých priateľov patril hlavne generál Joseph M. Street, ktorý bol prvým indiánskym agentom. Bol jedným z vodcov kmeňa Sauk and Fox, čo bol spoločný kmeň kmeňov Sauk a Meskwaki (Fox). Mal menšiu a tučnejšiu postavu. Wapello sa snažil vždy presadzovať mier. Počas vojny Čierneho Jastraba ale podporoval náčelníka Keokuka. Zomrel 15. marca 1842, dva roky po smrti svojho dobrého priateľa Josepha M. Streeta. Po smrti svojho priateľa sa vyjadril, že by chcel byť pochovaný po jeho boku.

V štáte Iowa sú na jeho počesť pomenované mestá Wapello a Wapello County. 

## Externé odkazy

* Wapello

## Zdroj

* Život náčelníka Wapella v skratke
* Wapello na chapters/elizabethross

Kategória:Narodenia v 1787
Kategória:Úmrtia v 1842
Kategória:Náčelníci severoamerických Indiánov
Ján Vilikovský

**Ján Vilikovský** (* 13. júl 1937, Palúdzka† 5. máj 2023, Bratislava) bol slovenský prekladateľ, teoretik prekladu a pedagóg.

## Životopis
Pracoval ako redaktor vo vydavateľstve Slovenský spisovateľ, neskôr ako šéfredaktor a riaditeľ vydavateľstva Tatran. Taktiež dlhé roky prednášal americkú literatúru a dejiny na Univerzite Komenského. Pôsobil aj ako veľvyslanec SR v Spojenom kráľovstve. Následne viedol Literárne informačné centrum a stal sa docentom a neskôr dekanom na Filozofickej fakulte Univerzity Mateja Bela v Banskej Bystrici.

Do slovenčiny preložil mnohé z najvýznamnejších diel prevažne americkej literatúry od autorov ako Norman Mailer, William Faulkner, Ernest Hemingway, či Francis Scott Fitzgerald. Je považovaný za historicky najvýznamnejšieho slovenského prekladateľa anglicky písanej literatúry a je nositeľom mnohých ocenení za umelecký preklad, napr. Ceny Jána Hollého.

V roku 1984 mu vo vydavateľstve Slovenský spisovateľ, v edícii Studia litteraria vyšlo literárnovedecké dielo *Preklad ako tvorba*, ktoré bolo nedávno znova vydané v českom preklade.

Je bratom spisovateľa Pavla Vilikovského.

## Referencie

## Externé odkazy
* 

Kategória:Slovenskí prekladatelia
Kategória:Slovenskí diplomati
Kategória:Veľvyslanci Slovenska v Spojenom kráľovstve
Kategória:Súrodenci v literatúre
Kategória:Laureáti Ceny Jána Hollého
Kategória:Dekani Filozofickej fakulty Univerzity Mateja Bela v Banskej Bystrici
Kategória:Vyučujúci na Filozofickej fakulte Univerzity Mateja Bela v Banskej Bystrici
Kategória:Vyučujúci na Univerzite Komenského v Bratislave
Kategória:Osobnosti z Liptovského Mikuláša
Kategória:Držitelia čestných doktorátov Univerzity Konštantína Filozofa v Nitre
Oľga Danášová

Mgr.art. **Oľga Danášová**, PhD. (* 16. júl 1961, Hnúšťa) je slovenská hudobná skladateľka a teoretička.

## Životopis
Študovala na konzervatóriu v Bratislave, absolutórium v odboroch – hudobná kompozícia (Juraj Pospíšil), zborové dirigovanie (Dušan Bill) a hra na klavír (Elena Hlinková). Po skončení konzervatória študovala na VŠMU v Bratislave. Štúdium v odbore skladba v triede prof. Vladimíra Bokesa bolo ukončené diplomovou prácou, kompozíciou – l. symfónia Óda na poslednú a prvú - pre orchester, barytónové a tanečné sólo na text E. B. Lukáča.

Ďalšie odborné štúdium absolvovala v triede Dezidera Kardoša, Jána Albrechta, Ladislava Burlasa, Romana Bergera, Otta Ferencziho, Vladimíra Mačáka, Juraja Lexmana a iných.

Po skončení štúdia pôsobila ako hudobná redaktorka v Slovenskom hudobnom fonde a v hudobnom vydavateľstve OPUS.

V rokoch 1992 - 1997 pôsobila v ZUŠ Bratislava – Petržalka ako pedagóg teórie hudby, hry na klavíri a dirigovanie detského speváckeho zboru a na Súkromnom slovanskom gymnáziu v Bratislave. Pedagogicky pôsobila v hudobno – estetických predmetoch, (založenie a dirigovanie komorného vokálneho združenia).

V rokoch 1998 - 2002 absolvovala štúdium na UK v Bratislave a následne jej bol udelený titul PhD (interná forma doktorandského štúdia).

Neskôr krátkodobo pôsobila na Univerzite Konštantína Filozofa v Nitre ako odborná asistentka hudobno - teoretických predmetov.

V rokoch 2002 - 2011 vyučovala na Pedagogickej fakulte UK v Bratislave. Jej pedagogická činnosť bola zameraná na muzikologické, estetické a kompozičné odbory. Počas tohoto obdobia publikovala niekoľko vedeckých článkov na medzinárodných konferenciách v Česku a na Slovensku.

Od roku 2011 pôsobí na Cirkevnom konzervatóriu v Bratislave, kde vyučuje hudobno - teoretické predmety a skladbu. 

Od roku 2015 taktiež pôsobí v znovuzaloženej Komornej opere Bratislava, ako hudobná riaditeľka a dramaturgička.  

Okrem toho sa venuje skladateľskej činnosti. 

Kategória:Narodenia v 1961
Kategória:Slovenskí hudobní skladatelia
Kategória:Slovenskí hudobní pedagógovia